Document ID: /roh_data/filtered/fineweb-2-filterrobots_roh.jsonl.gz/23287

Il favrer cuntinueschan las pendicularas grischunas cun lur buna stagiun. Il mais passà han ellas gì 5,4% dapli emprimas entradas en congual cun l’onn avant. Er la svieuta da transports è s'augmentada per 13% en congual cun il favrer 2021.
Raschun che l'augment tar la svieuta da transports saja pli grond che tar il dumber da giasts, saja per part da declerar cun ils pretschs dinamics e cun midadas dals products e las purschidas. Guardà sur l'entira stagiun d'enviern han las pendicularas perfin gì prest 24% dapli emprimas entradas e 30% dapli svieuta da transports.